Referat – brukerutvalg Nav hjelpemiddelsentral Rogaland
	Dato
	21. oktober 2026

	Tid
	12.30 – 15.00

	Sted
	Nav hjelpemiddelsentral Rogaland, Koppholen 16

	Møteleder
	Inger Messmer

	Referent
	Inger Messmer


Deltakere
· Tone Edvardsen, Foreningen for muskelsyke
· Anne Tyldum Bruvik, Cerebral Parese foreningen I Rogaland
· Monica Hess, Blindeforbundet Rogaland
· Kai Esten Dale, Norsk Forbund for Utviklingshemmede
· Arild Sandve Vågseter, Norges Handikapforbund
· Jørgen Orlin, avdelingsleder tolk
· Elisabeth Risa, avdelingsleder rådgivning
· Inger Messmer, avdelingsdirektør
Samtlige ønsker å bli publisert på Nav.no med navn, organisasjonen de representerer og at man kan klikke på navn og komme rett inn i e-postløsning til den enkelte av dem. Det vil komme Dersom vi ønsker å ha bilde av medlemmene, må dette etterspørres den enkelte representant.
1. Mål for møtet
Møtet hadde tre hovedtemaer: Felles forståelse av rollen som brukerrepresentant, gjennomgang og revisjon av mandatet for brukerutvalget, og aktuelle informasjonssaker med relevans for brukerne.
2. Rollen som brukerrepresentant
Brukerutvalget drøftet hva som ligger i representantrollen, og hvilke gjensidige forventninger Nav hjelpemiddelsentral Rogaland (Nav HMS R) og brukerrepresentantene bør ha til hverandre.
Momenter fra drøftingen
Brukerrepresentantene skal bringe inn et bredt brukerperspektiv, ikke bare egne erfaringer.
Representantene bør hente inn perspektiver fra egne organisasjoner og formidle relevant informasjon tilbake.
Nav HMS R skal legge fram relevante saker tidlig nok til at innspill kan påvirke utvikling og beslutninger.
Det skal være tydelig hva Nav HMS R ønsker innspill på, og brukerutvalget skal få tilbakemelding på hvordan innspill er fulgt opp.
3. Revisjon av mandat
Gjeldende mandat ble gjennomgått med utgangspunkt i tre spørsmål: Hva skal beholdes, hva bør tydeliggjøres, og hva bør legges til? Inger utarbeider revidert mandat på bakgrunn av drøftingen. Det reviderte mandatet legges ut på hjemmesiden. 
4. Innmeldte saker
	.Sak
	Oppfølging

	Vakttelefon akuttreparasjon - her får vi mange tilbakemeldinger om at dette ikke fungerer. Henvendelser går på begrenset åpningstid, «jeg er i Bergen og kan ikke hjelpe - legger på røret», «Rogaland har lagt ned tjenesten i ukedagene» 
	Dette er en nasjonal ordning, ikke eget for Rogaland, og ikke vedtatt her men sentralt. Innsigelser til ordningen må tas I sentralt brukerutvalg.

	Reparasjonstid el.rullestol i nordfylket er for lang pga transport - folk blir sengeliggende uten lånestol.
	Eventuelt må brukere låne I egen kommune.  Det gis jevnlig MRS til kommunene som kan brukes. Ingen tall hos hjelpemiddelsentralen som tilsier at det går lengre tid I nordfylket. Kommunene bruker også ulik tid for å levere ut fra deres lager. 

	Hvem har ansvar ved reparasjon av trappeheis - tilbakemelding om at man blir kasteball mellom kommunale tekniske tjenester og HMS uten at noen gjør noe.
	Bruker kontakter kommunen, de skal først prøve selv i kommunen, deretter kontakte oss (LiveLens) – eventuelt at vi reiser ut. 

	Brukerpass - tilbakemelding om at en ikke får velge leverandør ved reparasjon

	De skal kunne velge leverandør fremfor oss. Må oppgi til teknisk ordrekontor at de har brukerpass. Vi skal stramme opp rutinene på dette

	Kjørehansker - skal dere slutte å levere dette?

	Det er ikke endringer i regelverket på dette. Leverandører som tidligere leverte kjørehansker - gjør det ikke lengre – eks Panthera, Etac. Da blir det for bruker evt å kjøpe det som er tilgjengelig i vanlig handel. Ved behov for skreddersøm, kan det fortsatt søkes om kjørehansker. Skal være et firma som leverer, men det er da svært lang leveringstid. 

	Valg av enkleste, rimeligste hjelpemiddel - hvor går grensen mellom hverdagsaktiviteter og fritid?

	Det er ingen svart-hvitt vurdering. Individuell vurdering sak for sak basert på familiesituasjon, geografi rundt bolig, funksjon og behov. Men lovverket skiller mellom fritid – "ut på tur"," I skog og mark" og dagliglivets aktiviteter som legebesøk, hente post, handle, følge opp egne barn. Dette gjelder selvsagt kun for voksne. Barn og unge under 26, så skilles det ikke på dagligliv og fritid.


5. Informasjonssaker
· Resultatene våre er generelt veldig gode 
· Vi ligger på landsgjennomsnitt avslagsprosent
· Digital søknad for foreldre, verge, lærere og andre fagpersoner på kognisjon/kommunikasjon, lese - og skrivevansker er nå tilgjengelig
· Fremtidige budsjett vil trolig ha kutt/innsparinger for alle sentraler/hele området

Neste møte
2o.04.27, digitalt 
Frist for innsending av saker 05.04.27.


